52. schôdza NR SR - 12.deň - B. popoludní
Dátum: 2026-06-11
Poslanec: Jurík, Beáta (PS)
Druh vystúpenia: Vystúpenie v rozprave

Ďakujem za slovo, pán predseda. Vážené kolegyne, vážení kolegovia, vážení hostia, hostky hore na balkóne, tak myslím, že zase raz uvidíte, ako to v tomto parlamente nefunguje a mrzí ma, že budete svedkami toho, aká babrácka je táto koalícia, táto vláda. Ja sa priznám, že som tak trochu prekvapená, že tu stojím, lebo včera, keď ste procedurálnymi návrhmi sťahovali váš ústavný zákon, tak som mala za to, že sťahujete aj tento zákon a nie, že tento nechávate, nakoľko tento návrh vlastne nadväzuje na ten ústavný zákon a nehnevajte sa, pán Michelko, ale bez zmeny ústavného zákona toto jednoducho nepôjde. A som rada, že teda súhlasíte so mnou a prikyvujete. Výborne. Tak možno by sme sa mohli ušetriť tejto rozpravy a možno by ste to mohli stiahnuť a konečne by sme sa mohli venovať skutočným problémom ľudí na Slovensku a nie právu veta v Európskej únii. Mimochodom, neviem, pán Michelko, možno ste si všimli, ale vo Výbore pre európske záležitosti, ktorého ja som podpredsedníčkou, tak máte väčšinu. Čiže, ak by sa aj tam schvaľovalo nejaké takéto stanovisko, tak s tým asi nemáte problém hlasovať za alebo proti a neviem, prečo to potrebujete ešte aj potvrdzovať a odoberať tým pádom kompetenciu Výboru pre európske záležitosti tým, že by to hlasovanie prebehlo aj v pléne, keby ste to možno vysvetlili, aj keď asi nemusíte, keď teda súhlasíte so mnou, že je to zbytočné. Ale zároveň som tak trochu aj rada, že teda opäť sa tu ideme rozprávať o rokovacom poriadku, lebo to je len potvrdenie toho, že ste ho skutočne zbabrali, že to, čo malo byť bičom na opozíciu, tak je nakoniec bičom na vás samých a pochopili ste to už, myslím, po prvom týždni, ale ja opäť nechápem, že prečo teraz takto. Však ten zákon bol schválený, ak sa nemýlim, v januári. Šesťmesačná lehota znamená, že by ste si ho na tej ďalšej schôdzi v jeseni opäť mohli opraviť a idete to urobiť takýmto podlým spôsobom, ak je teda toto zámer. Ale som aj rada, že tu stojím, lebo okrem teda toho, že môžeme opätovne poukázať na vaše babráctvo a myslím, že máme dostatok veľa času na to, konkrétne 161 minút, len teda za hnutie Progresívne Slovensko a verím, že kolegovia a kolegyne z opozície sa následne tiež pripoja do rozpravy a že opäť tu takto premárnime čas len kvôli tomu, že predkladáte jednu hlúposť a uvedomujete si to ešte aj sám. Ale však v poriadku. Tretia vec, ktorá ma teší, že teda Sa následne tiež pripoja do rozpravy a, že opäť tu takto premárnime čas len kvôli tomu, že predkladáte jednu hlúposť a uvedomujete si to ešte aj sám. Ale však v poriadku. Tretia vec, ktorá ma teší, že teda toto ste tu otvorili, je, že ja som prvýkrát vôbec počula pána poslanca Sitkára niečo povedať. Aj keď teda to nebolo ani vo faktickej, ani v procedúre, ale ani v rozprave, ale tak má hlas. No tak ja som veľmi rada. Výborne, výborne. Vidíte, potvrdzuje to. Čiže ale, čo ma mrzí, tak očividne kolegovia z koalície vás veľmi v tomto návrhu nepodporia, ale dostanem sa k tomu. Mňa stále fascinuje pán poslanec Michelko, ako sa tu snažia podmienky alebo teda vôbec fungovanie Výboru pre európske záležitosti neustále meniť jeho nie členovia. A raz sa vám to už nevyplatilo, pretože to chcel meniť istý Richard Gluk zo SMER-u fungovanie Výboru pre európske záležitosti a dopadlo vám to tak, že sa skoro rozpadla strana HLAS a mali ste tu jednu z vašich koaličných kríz. A ja skutočne nechápem, prečo sa nie členovia tohto výboru starajú do toho, ako má tento výbor fungovať. A som veľmi rada, že sú tu zrovna dvaja členovia Výboru pre európske záležitosti, konkrétne podpredseda tohto výboru zo strany SMER, pán Stuška a člen výboru pán Mažgút. A veľmi by som bola rada, aby aj oni dali svoje stanovisko, že či súhlasia s tým, aby nášmu výboru, ktorému teda pán Stuška podpredseda a pán Mažgút je tam členom, že či súhlasia s tým, aby mu takýmto spôsobom bola odobratá kompetencia, aby tá kompetencia prešla sem do pléna. A opäť to zdôrazním, tá kompetencia je nášmu výboru daná na základe ústavného zákona. Tak nerozumiem tomu, ako ho chcete obyčajným zákonom, zákonom o rokovacom poriadku, takýmto spôsobom oklieštiť, obmedziť, odobrať. Ale teda druhá vec, ktorá ma fascinuje, je, že nemáte potrebnú podporu na zmenu ústavného zákona, tak to ste teda stiahli, to ste pochopili, že tu cesta nevedie, ale opäť raz nám tu predkladá takúto zmenu a takúto dôležitú zmenu strana, ktorá má podľa včerajšieho prieskumu 2,5 %. A s 2,5 % idete meniť ústavný zákon. A preto, práve preto, že ste si uvedomili, že na to nemáte podporu, tak ste sa rozhodli ísť touto kratšou cestou. Ale opäť to zdôrazním. Tento návrh nadväzuje alebo teda je aj v súlade, musí byť v súlade s tým ústavným zákonom 397/2004 o spolupráci Národnej rady a vlády Slovenskej republiky v záležitostiach Európskej únie. Nemôžete si tu len tak meniť pravidlá, halabala, ako sa vám za chce. A ak tu teda je dohoda, lebo pokiaľ ja mám správne informácie, a možno ich teda nemám, uvidíme. Pán poslanec Mažgút sa prihlásil, tak možno ma vyvedie z omylu. Ja som si nevedomá toho, že by tu bola dohoda na tom, že idete takýmto spôsobom meniť fungovanie výboru. A som rada, že pán Mažgút prikyvuje. Výborne. Že o čom je táto dohoda? Že posuniete tento zákon do druhého čítania, aby teda SNS bola spokojná, lebo vieme, že v poslednej dobe tak trošku vystrkujú rožky a čo s tým potom urobíte? Idete opäť riešiť rozpravu alebo napríklad to opätovné prihlasovanie sa do nej. Hovorím, vaše babráctvo, ktoré ste teda vy zmenili v rokovacom poriadku v januári, alebo aký, a počuli sme to také celkom pitoreskné prirovnanie s vláčikom. Čo tam ešte potom takýmto spôsobom pridáte? A ja neviem, pán poslanec Michelko, ale vy tu zvyknete porušovať rokovací poriadok, ktorý si tak veľmi ceníte a ktorý ste museli meniť, lebo ho tu poslanci z hnutia SLOVENSKO nedodržiavali tým, že mali tričká, a to je skutočne najväčší problém tohto pléna, všakže? Ale vy ho bežne porušujete napríklad tým, že robíte prílepky, že potom je tu námietka, že to aj tak schválite. Toto vám absolútne nevadí. Tak ja sa až tak čudujem, že prečo musíte ísť touto cestou tohto vášho vláčika? Prečo ste si k nejakému zákonu, ktorý je v druhom čítaní, len tak neprilepili tie zmeny, ktoré potrebujete vykonať v rokovacom? A to vás teda vôbec nechcem nahovárať, ani vám dávať nejaký modus operandi, ktorý môžete použiť, nejaké návrhy, lebo však viem, že vaša fantázia je, čo sa týka porušovania rokovacieho poriadku a aj tých prílepkov, bezhraničná, ale prekvapuje ma, že budete aj čakať, špeciálne teda páni poslanci zo SMER-u, že tento zákon prejde teraz v prvom čítaní. A že až potom vlastne na ďalšej schôdzi, čiže v septembri, si tam budete môcť presadiť potrebné zmeny. Takže ja vlastne nerozumiem tomu, že či tu je nejaká dohoda alebo nie a čo zase raz chcete riešiť. A na záver, lebo nechcem opakovať to, čo už hovoril aj pán kolega Dostál, ale len vám chcem pripomenúť takú vec. Aj keď meníte rokovací poriadok alebo vôbec pravidlá akéhokoľvek fungovania v tejto Národnej rade, myslite na to, že váš čas tu je obmedzený. Vy tu ste zatiaľ toto volebné obdobie. Už tu nemusíte byť. Nemusíte vládnuť, nemusíte byť koalíciou v tom ďalšom. A tie pravidlá, ktoré si teraz schválite, tak sa budú na vás aplikovať, keď budete v opozícii. A to sa vám nevyhrážam, to vám len pripomínam, lebo očividne, keď si tu schvaľujete rôzne zmeny, tak na to zabúdate. A aby sa to potom neobrátilo voči vám. A ja som veľmi rada, že už aj pán podpredseda vlády Kaliňák, keď tu dnes mal svoje teatro počas hodiny otázok, tak povedal, že aj vy raz budete vládnuť. Aj on vidí to svetlo na konci tunela. To je výborné. A to som si nechcela vypiť a to som mu chcela zatlieskať, že som rada, že je taký optimista večný. Ale tak myslite skutočne na to. A myslite aj na to, že tak vám teda záleží, pán poslanec Michelko, na tom, že ako sa schvaľuje obmedzenie alebo akákoľvek úprava práva veta, tak takáto úprava najskôr musí nasledovať po nejakých dlhých, a to si nedovolím povedať ani niekoľkomesačných, ale niekoľkoročných diskusiách na pôde Európskej únie. Čiže, ak sa bude schvaľovať nejaké obmedzenie práva veta, tak to už pravdepodobne bude v období, keď vy budete sedieť na tej strane a nie tam. Tak, aby sa vám to nevypomstilo. A ešte raz vás prosím, pán poslanec Michelko, ak teda váš zámer nie je byť tým vláčikom, tak stiahnite tento návrh zákona, ktorý nemá zmysel bez ústavného zákona a na